Diari Oficial de la Generalitat Valenciana


Sumari del DOGV 9639, del 14-07-2023 (2023/7701)

RESOLUCIÓ de 28 de juny de 2023, de la Direcció General d'Obres Públiques, Transports i Mobilitat Sostenible, per la qual s'estableix el règim de servei i torns de descans obligatori en la prestació de serveis de transport públic de viatgers en automòbils de turisme en l'àrea de prestació conjunta d'Alacant durant l'any 2023.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9639

Data del DOGV
:   14-07-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/7701


Data del document
:   28-06-2023

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Descriptors 

:   * Conselleria de Política Territorial, Obres Públiques i Mobilitat
    * taxi

RESOLUCIÓ de 28 de juny de 2023, de la Direcció General d'Obres Públiques, Transports i Mobilitat Sostenible, per la qual s'estableix el règim de servei i torns de descans obligatori en la prestació de serveis de transport públic de viatgers en automòbils de turisme en l'àrea de prestació conjunta d'Alacant durant l'any 2023. [2023/7701]  
La Llei 13/2017, de 8 de novembre, de la Generalitat, del taxi de la Comunitat Valenciana estableix, de manera específica, en l'article 15, la facultat de l'Administració per a prendre mesures de control de l'oferta de taxis i d'harmonització de la competència entre els taxistes.  
L'Ordre 6/2020, de 10 d'agost, de la Conselleria de Política Territorial, Obres Públiques i Mobilitat, per la qual es regula el sistema de descans obligatori i la limitació diària en la prestació del servei del taxi en l'àrea de prestació conjunta d'Alacant, en l'article 4.3 faculta la persona titular de la direcció general competent en matèria de transports, perquè en situacions excepcionals puga exceptuar temporalment l'aplicació del règim de descans regulat en aquesta ordre i dicte instruccions que permeten harmonitzar la competència entre els taxistes i adaptar el règim de descans a la demanda real.  
  
Per tant, d'acord amb el que s'estableix en l'article 15 de la Llei 13/2017, de la Generalitat, del taxi de la Comunitat Valenciana; en l'Ordre 6/2020, de 10 d'agost, citada, i en virtut de l'article 12 del Decret 177/2020, de 30 d'octubre, del Consell, d'aprovació del Reglament orgànic i funcional de la Conselleria de Política Territorial, Obres Públiques i Mobilitat, resolc:  
  
Primer. Descans obligatori setmanal de les autoritzacions de taxi  
1. Fixar un dia de descans obligatori setmanal, de 00.00 a 24.00 hores per als mesos de gener, febrer i març. Per als mesos d'abril, maig, juny, setembre, octubre, novembre i desembre, el dia de descans obligatori setmanal es redueix a 20 hores comprés el descans obligatori entre les 02.00 h i les 22.00 h.  
2. Durant el període que transcorre entre l'1 de juliol i 3 de setembre de 2023 inclusivament, no hi haurà dia de descans setmanal obligatori.  
  
Quedant distribuïts els dies de descans de la forma següent:  
  
Dia de descans Indicatiu Núm. d'autoritzacions que descansen (totes dues incloses)  
Dilluns A 426 a 531  
Dimarts B 001 a 106  
Dimecres C 107 a 212  
Dijous D 213 a 318  
Divendres E 319 a 425  
  
  
3. Per a les autoritzacions de taxi amb obligació de tindre adscrit vehicle adaptat a persones de mobilitat reduïda, així com la resta dels taxis adaptats, el dia de descans obligatori estarà distribuït de la manera següent:  
  
Dia de descans Indicatiu Núm. d'autoritzacions que descansen  
Dilluns A 536, 387, 410, 430  
Dimarts B 532, 9, 41, 89, 90  
Dimecres C 533, 101, 180, 194  
Dijous D 534, 219, 323, 324  
Divendres E 535, 537, 376, 385  
  
  
4. No obstant això, durant el període comprés entre el 29 d'abril al 29 d'octubre tots dos inclusivament, s'eximeix del descans obligatori setmanal les autoritzacions en funció de la terminació de 0 a 9, del número ordinal que tenen assignat, segons el quadre següent:  
Distribució de reforços per terminacions, períodes de 9 dies Podran treballar tot el període les autoritzacions  
29 d'abril a 7 de maig Acabades en 0 i 1  
6 de maig a 14 de maig Acabades en 2 i 3  
13 de maig a 21 de maig Acabades en 4 i 5  
20 de maig a 28 de maig Acabades en 6 i 7  
27 de maig a 4 de juny Acabades en 8 i 9  
3 de juny a 11 de juny Acabades en 0 i 1  
10 de juny a 18 de juny Acabades en 2 i 3  
24 de juny a 2 de juliol Acabades en 4 i 5  
1 de juliol a 9 de juliol Acabades en 6 i 7  
8 de juliol a 16 de juliol Acabades en 8 i 9  
15 de juliol a 23 de juliol Acabades en 0 i 1  
22 de juliol a 30 de juliol Acabades en 2 i 3  
29 de juliol a 6 d'agost Acabades en 4 i 5  
5 d'agost a 13 d'agost Acabades en 6 i 7  
12 d'agost a 20 d'agost Acabades en 8 i 9  
19 d'agost a 27 d'agost Acabades en 0 i 1  
26 d'agost a 3 de setembre Acabades en 2 i 3  
2 de setembre a 10 de setembre Acabades en 4 i 5  
9 de setembre a 17 de setembre Acabades en 6 i 7  
16 de setembre a 24 de setembre Acabades en 8 i 9  
23 de setembre a 1 d'octubre Acabades en 0 i 1  
30 de setembre a 8 d'octubre Acabades en 2 i 3  
7 d'octubre a 15 d'octubre Acabades en 4 i 5  
14 d'octubre a 22 d'octubre Acabades en 6 i 7  
21 d'octubre a 29 d'octubre Acabades en 8 i 9  
  
  
  
Segon. Vehicles adaptats  
Les autoritzacions números 9, 41, 89, 90, 101, 180, 194, 219, 323, 324, 376, 385, 387, 410, 430, 532, 533, 534, 535, 536, 537, i aquelles que pogueren adscriure vehicle adaptat, hauran de garantir el servei en horari nocturn.  
  
Tercer. Torns per a caps de setmana  
1. Establir un règim de torns de descans i prestació de servei obligatori durant els caps de setmana, de manera que descanse la meitat de la flota, de la manera següent:  
- Els dissabtes i diumenges que coincidisquen en dia parell prestaran el servei els taxis amb número d'autorització parell i descansaren la resta dels vehicles.  
- Els dissabtes i diumenges que coincidisquen en dia imparell prestaran el servei els taxis amb número d'autorització imparella i descansaran la resta dels vehicles.  
2. Durant tot l'any, el torn de descans del dissabte i diumenge començarà a les 9.00 i finalitzarà a les 14.00 hores, de manera que la resta d'hores puga prestar servei la totalitat de la flota.  
3. Entre l'1 de juliol i el 3 de setembre de 2023 inclusivament queden anul·lats els descansos obligatoris tots els diumenges d'aquest interval temporal.  
4. S'exceptuaran d'aquests descansos obligatoris les autoritzacions segons terminacions que corresponguen de 0 a 9 per al període del 29 d'abril al 29 d'octubre, segons la taula indicada en el punt de l'apartat primer.  
5. Del que es disposa en el punt primer d'aquest apartat queden exceptuades les autoritzacions de taxis adaptats durant tot el període.  
  
La prestació d'aquest tipus de serveis haurà d'identificar-se a través del distintiu que s'adjunta com a annex a aquesta resolució, que serà col·locat en el quadre de comandament de tal forma que siga visible des de l'exterior del vehicle.  
La prestació del servei a persones amb mobilitat reduïda tindrà preferència, encara que no tindrà aqueix ús exclusiu. Aquesta prestació haurà de garantir-se pels prestadors del servei durant les vint-i-quatre hores del dia.  
Per a acollir-se a aquesta excepcionalitat serà obligatori estar adscrit a un centre de distribució de taxis, o a una radioemissora o entitat de contractació per mitjans telemàtics, que tinguen per objecte, entre altres activitats, la contractació telefònica o telemàtica a través de vehicles adaptats, en els quals es garantisca que aquests vehicles presten servei prioritari a persones amb mobilitat reduïda.  
L'Administració controlarà, periòdicament, el grau de compliment d'aquesta obligació i adoptarà les mesures que considere oportunes en cas d'incompliment inclòs, en el seu cas, la imposició de les sancions que corresponguen.  
  
Quart. Torns per a dies festius  
1. S'estableix un torn de prestació del servei per als següents dies festius (inclosos els que realitzen el descans setmanal):  
  
Dia festiu Autorització que presta el servei  
15 d'agost Totes les autoritzacions parelles  
9 d'octubre Totes les autoritzacions imparelles  
12 d'octubre Totes les autoritzacions parelles  
1 de novembre Totes les autoritzacions imparelles  
6 de desembre Totes les autoritzacions parelles  
8 de desembre Totes les autoritzacions imparelles  
6 de gener (2024) Totes les autoritzacions parelles  
  
  
2. Els dies festius seran lliures per a la totalitat de la flota de 00.00 fins a les 09.00 i de 14.00 a 24.00 hores.  
3. En la celebració de la festa de Sant Cristòfor, 12 de novembre de 2023, prestaran servei la totalitat de la flota durant les 24 hores del dia.  
  
4. El 23, 24, 25 de desembre de 2023 i 1 de gener de 2024 serà lliure les 24 hores per a la totalitat de la flota.  
  
Cinqué. Efectes  
La present Resolució tindrà efecte des del dia de la seua signatura, i deixa sense efecte les resolucions anteriors de la Direcció General d'Obres Públiques, Transports i Mobilitat Sostenible, per les quals s'estableix el règim de servei i torns de descans obligatori en la prestació de serveis de transport públic de viatgers en automòbils de turisme en l'àrea de prestació conjunta d'Alacant.  
Contra la present Resolució, que no esgota la via administrativa, es podrà interposar un recurs d'alçada davant la secretària autonòmica d'Obres Públiques, Transports i Mobilitat Sostenible en el termini d'un mes, a comptar des de l'endemà de la seua publicació en el Diari Oficial de la Generalitat Valenciana, d'acord amb el que estableixen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques, sense perjudici que s'utilitze qualsevol altra via que es considere oportuna.  
  
València, 28 de juny de 2023.- La consellera de Política Territorial, Obres Públiques i Mobilitat p. s. ( R 15 de juny de 2023), el sotssecretari de la conselleria de Política Territorial, Obres Públiques i Mobilitat: Rafael Francisco Briet Seguí.